**УГОВОР О ЈЕМСТВУ**

 Закључен у \_\_\_\_\_\_\_\_\_\_, дана \_\_\_\_\_\_\_\_. године између:

 **1. Предузеће „Apicase honey“ (Апикејс хани) из Белановице** улица Ломина број 5, ПИБ: 107000264, које заступа директор Душан Мирић (у даљем тексту: **Предузеће Апикејс хани**) и

 **2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_ ЈМБГ\_\_\_\_\_\_\_\_\_\_\_\_\_\_, број пољопривредног газдинства \_\_\_\_\_\_\_\_\_\_\_\_ (у даљем тексту: **Пчелар ментор-јемац платац**), на следећи начин:

 **Члан 1.**

 Уговорне стране сагласно констатују да су Предузеће Апикејс хани и Пчелар почетник \_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_ (у даљем тексту: Дужник) дана \_\_\_\_\_\_\_\_\_\_\_\_\_\_. године закључили Уговор о дугорочној кооперацији број \_\_\_\_\_\_ од \_\_\_\_\_\_\_\_\_, којим се обавезује Пчелар почетник да на име купљених \_\_\_\_\_\_ кошница са пчелињим друштвима плати Предузећу Апикејс хани износ од 48.625,96 РСД, одноно 393,75 евра (у динарској противвредности) са крајњим датумом раздужења 01.09.2017.године.

**Члан 2.**

 Пчелар ментор-јемац платац својим потписом на крају овог Уговора потврђује да је у потпуности упознат и сагласан са свим одредбама наведеног Уговора о дугорочној кооперацији и да нема примедби.

**Члан 3.**

 Пчелар ментор-јемац платац се обавезује да ће Пчелару почетнику - дужнику пружати менторску - саветодавну подршку и да ће својим саветима учествовати у реализацији Програма развоја пчеларства.

**Члан 4.**

 Предузеће „Apicase honey“ прихвата солидарно јемство од стране Пчелара ментора-јемца платца, у складу са одредбама Закона о облигационим односима.

 Пчелар ментор-јемац платац овим Уговором јемчи Предузећу Апикејс хани целокупном својом имовином да ће пчелар почетник - дужник уредно и у потпуности измирити преузете обавезе које има према Предузећу Апикејс хани, у складу са одредбама наведеног Уговора о дугорчној кооперацији.

 Уговорне стране сагласно утврђују да Пчелар ментор-јемац платац овим уговором преузима неопозиву и безусловну обавезу да у својству солидарног дужника и јемца платца, на први позив Предузећа Апикејс хани, измири све доспеле и неизмирене обавезе пчелара почетника - дужника које има према Предузећу Апикејс хани у складу са наведеним Уговором о дугорочној кооперацији.

**Члан 5.**

 Пчелар ментор-јемац платац се обавезује да достави Предузећу Апикејс хани две уредно потписане сопствене менице.

 Пчелар ментор-јемац платац овлашћује Предузеће Апикејс хани да предате менице може попунити са клаузулом без протеста и поднети на наплату до износа доспелог потраживања.

 Пчелар ментор-јемац платац је сагласан да Предузеће Апикејс хани може у циљу наплате меница, користити сва средства са свих рачуна Пчелара ментора-јемца платца.

 Истовремено са предајом меница из става 1. овог члана, Пчелара ментор-јемац платац је обавезан да Предузећу Апикејс хани преда и потврду своје пословне банке о евидентирању поменутих меница у регистар меница код Народне банке Србије.

 Уколико се пре измирења свих обавеза по овом уговору и Уговору о дугорочној кооперацији, промене законски прописи који регулишу инструменте обезбеђења потраживања, односно, уколико из било ког разлога достављени инструменти обезбеђења постану неважећи, Пчелар ментор-јемац платац је дужан да одмах достави фирми Предузеће Апикејс хани нове инструменте обезбеђења.

  **Члан 6.**

 Предузеће Апикејс хани се обавезује да, у року од 8 (осам) дана од дана наплате потраживања из члана 3.овог Уговора од стране Пчелара ментора-јемца платца, преда Пчелару ментору-јемацу платцу на његов захтев сву неопходну документацију, како би Пчелару ментору-јемцу платцу омогућио вођење регресног поступка против пчелара почетника - дужника.

  **Члан 7.**

Пчелар ментор-јемац платац, својим потписом на крају овог Уговора, потврђује да је сагласан да јемчи до потпуног измирења свих обавеза по основу наведеног Уговора о дугорочној кооперацији.

 **Члан 8.**

 Уговорне стране сагласно потврђују да ће Пчелар ментор-јемац платац бити обавезан да претходно достави Предузећу Апикејс хани писану сагласност у форми прихватљивој за Предузећу Апикејс хани, за све евентуалне измене и допуне Уговора о дугорочној кооперацији, без обавезе закључења посебно писаног Анекса овог Уговора.

 **Члан 9.**

 На све што није регулисано овим Уговором примењиваће се одговарајуће одредбе Закона о облигационим односима.

 **Члан 10.**

Све евентуалне спорове настале из реализације овог Уговора, уговорне стране ће решавати споразумно, у духу добрих пословних обичаја, а у супротном уговарају стварну и месну надлежност Основног суда у \_\_\_\_\_\_\_\_\_\_\_\_\_\_\_\_\_.

 **Члан 11.**

Овај уговор је сачињен у 4 (четири) истоветна примерка, по 2 ( два ) примерка за сваку уговорну страну. Сваки примерак овог уговора сматра се оригиналом.

 **Предузећу Апикејс хани**  **ПЧЕЛАР МЕНТОР-ЈЕМАЦ ПЛАТАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**УЗ САГЛАСНОСТ ПЧЕЛАРА ПОЧЕТНИКА ДУЖНИКА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**